**Skipulagsauglýsing**

**Samkvæmt 30. gr. skipulagslaga nr. 123/2010 er hér auglýst tillaga að eftirfarandi breytingu á aðalskipulagi:**

**Patreksfjörður - landfylling innan eyrarinnar.**

Bæjarstjórn Vesturbyggðar samþykkti á fundi sínum þann 16. október 2024 að kynna skipulags- og matslýsingu sem tekur til breytingar á aðalskipulagi Vesturbyggðar 2018-2035. Aðalskipulagsbreyting þessi felst í skipulagningu landfyllingar meðfram Strandgötu á Patreksfirði fyrir nýtt íbúðarsvæði og stækkun á miðsvæði og svæði fyrir samfélagsþjónustu.

Skipulagslýsingin er auglýst frá 22. október til og með 5. nóvember 2024. Hægt er að skoða skipulagslýsinguna í Skipulagsgátt Skipulagsstofnunar á www.skipulagsgatt.is undir málsnúmerinu 1147/2024. Skipulagslýsingin mun jafnframt liggja frammi til kynningar í Ráðhúsinu, Aðalstræti 75, Patreksfirði á skrifstofutíma frá kl. 10-12.30 og kl. 13:00-15. Einnig er hægt að nálgast gögnin hér á heimasíðu Vesturbyggðar www.vesturbygdd.is.

Þau sem telja sig eiga hagsmuna að gæta er gefinn kostur á að koma á framfæri ábendingum varðandi skipulagslýsinguna. Umsagnir skulu vera skriflegar og berast í gegnum Skipulagsgáttina www.skipulagsgatt.is í síðasta lagi 5. nóvember 2024. Einnig er hægt að skila inn umsögnum til á netfangið vestrubyggd@vesturbyggd.is.

Umsagnir um skipulagsmál sveitarfélagsins teljast til opinberra gagna. Vakin er athygli á því að nöfn og umsagnir koma fram í fundargerðum Skipulags- og framkvæmdaráðs og eru aðgengileg opinberlega á Skipulagsgáttinni. Persónuupplýsingar eru aðeins nýttar í þeim tilgangi að vinna úr athugasemdum og auðkenna sendanda.

Skipulagsfulltrúi Vesturbyggðar

Skipulagslýsing